recursal/SuperWikiNEXT-32B huggingface dataset:
Walther Darré ja "Blut und Boden" joulukuussa 1937.
**Blut und Boden** (’veri ja maa’) oli kansallissosialistisessa Saksassa käytetty ilmaus, jolla haluttiin korostaa "rodun" ja kotipaikan yhteyttä. Sitä käytti Walther Darré teoksessa *Neuadel aus Blut und Boden* (1930) ja jo häntä ennen yhtenä ensimmäisistä kansallissosialismin yhteydessä August Winnig kirjoituksessa *Befreiung* (1926), jossa hän julistaa: "Blut und Boden sind das Schicksal der Völker" (’Veri ja maa ovat kansojen kohtalo’). Kirjallisuudessa se on kotiseudun ja "rodun" runosuuntaus, jota kansallissosialismi pyrki edistämään. Sen tausta on 1800-luvun saksalaisissa kylätarinoissa ja 1900-luvun alun Heimatkunst-kotiseututaiteessa.

Lähteet
-------

1. ↑  "Blut und Boden", *Facta 2001*, palsta 562. Osa 2. Helsinki: WSOY, 1981. ISBN 951-0-10223-7.
2. ↑  Blut und Boden *Store norske leksikon*.  29.2.2020. Viitattu 21.12.2021. (norjaksi)
3. ↑  Rantala, Risto & Turtia, Kaarina (toim.): "Blut-und-Boden-Dichtung", *Otavan kirjallisuustieto*, s. 98. Helsinki: Otava, 1990. ISBN 951-1-09209-X.
**Hugo: Ilkeä peili** (engl. *Hugo: The Evil Mirror*) on ITE Median kehittämä ja Namcon kanssa julkaisema tasohyppelypeli. Peli on julkaistu vuonna 2003 PlayStationille, Windowsille, Game Boy Colorille ja Game Boy Advancelle.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Ilkeä noita Skylla miettii uutta suunnitelmaa Hugoliinan vangitsemiseksi. Kun hänen apurinsa Don Kroko kompastuu ja rikkoo tarjottimen, Skylla saa idean. Hugo lapsineen on viimeistelemässä taikinaa leivontaa varten, Hugoliinan ollessa hankkimassa metsämarjoja. Skylla ja Don Kroko saapuvat ja vangitsevat Hugon peilin sisään. Skylla hajottaa peilin kolmeen osaan ja lähettää ne ympäri Peikkometsää, minkä jälkeen hän lähtee etsimään Hugoliinan ja vangitsemaan tämän. Hugon lapset Rut, Rit ja Rat päättävät etsiä palaset ja koota peilin taas yhteen isänsä pelastamiseksi.

Ensimmäinen peilinpalanen päätyy Pähkinämafian haltuun ja Rut päättää hyökätä heidän päämajaansa sen saamiseksi. Toinen peilinpalanen päätyy viikinkien haltuun, jotka aikovat käyttää sitä palkintona villisika-ajokilpailussaan, johon Rit osallistuu sen voittamiseksi. Kolmas peilinpalanen päätyy roomalaisten majavien haltuun ja Rat hyökkää lumitykin kanssa linnakkeeseen sen saamiseksi. Sillä välin, Hugo oli päätynyt peilin kautta toiseen maailmaan, jossa hänen on selvitettävä tiensä siellä sijaitsevan linnan, kellotornin ja sateenkaarisillan läpi.

**Juonipaljastukset päättyvät tähän.**

Äänirooleissa
-------------

### Suomenkieliset

|  |  |  |
| --- | --- | --- |
|  Jarkko Tamminen  | … |  Hugo, Rut, Rat, majavakeisari, oravagangsterit
  |
|  Tiia Louste  | … |  Skylla
  |
|  Puntti Valtonen  | … |  Don Kroko, Pähkinämafian johtaja, tuomariviikinki, roomalaismajavat
  |

Aiheesta muualla
----------------

* *Hugo: The Evil Mirror* MobyGamesissa (englanniksi)

Hugo

|  |  |
| --- | --- |
| **Klassikkopelit** | **PC**: *Hugo Classic • Hugo Viidakkoseikkailu • Hugo Talvipelit***PlayStation**: *Hugo • Hugo 2* |
| **Opetuspelit** | *Hugo Taikatammi • Hugo Taikamatka • Hugo Taikajuoma • Hugo Taikavuoristorata • Hugo ja meren eläimet • Hugo ja savannin sankarit • Hugo ja luonnonvoimat • Hugo avaruudessa* |
| **2000–2005** | *Hugo ja kadonneet jalokivet • Hugo: Musta timanttikuume • Hugo sammakkojahdissa • Hugo: Ilkeä peili • Hugo Bukkazoom! • Hugo Palloralli • Hugo Runamukka • Hugo: CannonCruise • Hugo Penguin Battle* |
| ***Agent Hugo*** | *Agent Hugo • Agent Hugo: RoboRumble • Agent Hugo: Lemoon Twist • Agent Hugo: Hula Holiday* |
| ***2009-2010*** | *Hugo: Peikkometsän taika • Hugo: Tornin arvoitus • Hugo: Ensimmäiset merkit* |
| **Mobiilipelit** | *Hugo Retro Mania • Hugo Troll Race • Hugo Troll Wars • Hugo World • Ronaldo & Hugo: Superstar Skaters • Hugo Troll Race 2* |
**Tevana3** on vuonna 2010 perustettu metalliyhtye. Bändin perustaja, Juha Jyrkäs, osti sähkökanteleen ja teki siitä yhtyeen pääsoittimen. Niinpä vuonna 2011 julkaistu Tevana3:n debyyttilevy *Mieron tiellä* on maailman ensimmäinen metallilevy, jossa kitara on korvattu sähkökanteleella. Raa'an, särötetyn ja alkukantaisen soundin inspiroijina toimivat sellaiset extreme metal -yhtyeet, kuten Celtic Frost ja Darkthrone. Sanoitukset keskittyivät suomalaiseen muinaisuskoon, metsämystiikkaan, ihmistunteisiin, okkultismiin ja seksiin. Osa kappaleista oli sanoitettu karjalan kielellä. Musiikkivideo julkaistiin kappaleesta *Syvempi on merten helma*.

Vuonna 2016 kirjakustantamona paremmin tunnettu Aavetaajuus julkaisi Tevana3:n toisen levyn, *Peräpohjolan takana*, c-kasettina, rajoitettuna painoksena.  Tällä levyllä yhtye laajensi musiikillisia vaikutteita perinteisemmän heavy metalin, punkin ja etno-ambientin suuntaan. Vierailevana laulajattarena toimi Anne-Marie Keckman.

Venäjän vanhimpiin metallilevy-yhtiöihin kuuluva SoundAge Productions uudelleenjulkaisi vuonna 2017 kummatkin Tevana3:n levyt maailmanlaajuiseen levitykseen.

Tevana3 lopetti toimintansa alkuvuodesta 2020.

Diskografia
-----------

* *Mieron tiellä* (2011, omakustanne)
* *Peräpohjolan takana* (2016, Aavetaajuus)
* *Mieron tiellä* -uudelleenjulkaisu (2017, SoundAge Productions)
* *Peräpohjolan takana* -uudelleenjulkaisu (2017, SoundAge Productions)

Lähteet
-------

1. ↑  Lunabba, Henry: Tevana3 *Imperiumi*.  3.6.2017. Viitattu 12.1.2020.
2. ↑  Kontio, Sami: Tevana3 - Mieron tiellä *Imperiumi*.  28.2.2011. Viitattu 12.1.2020.
3. ↑  Tevana3 - Peräpohjolan takana *The Metal Archives*.  2.3.2016. Viitattu 12.1.2020.
4. ↑  Siltanen, Vesa: "Olemme todistaneet, että kanteleella voi soittaa muutakin kuin kansanmusiikkia" – haastattelussa Tevana3. *Inferno*.  20.9.2017. Viitattu 12.1.2020.

Aiheesta muualla
----------------

* Juha Jyrkkään haastattelu Länsiväylässä (Arkistoitu – Internet Archive).
**Metagkítsi** (kreik. Μεταγκίτσι; transl. myös *Metagítsi*) on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 802 (vuonna 2011).

Metagkítsin kylä sijaitsee Sithonían niemen juuressa Chalkidikín niemimaalla noin 35 kilometriä itäkaakkoon Polýgyroksesta ja 100 kilometriä samaan suuntaan Thessalonikista, ja noin neljä kilometriä sisämaahan Singitikóslahden rannasta. Se on rakennettu noin 150 metrin korkeuteen merenpinnasta laskettuna. Metagkítsi muodostaa myös laajemman kyläyhdyskunnan (Τοπική Κοινότητα Μεταγκιτσίου, *Topikí Koinótita Metagkitsíou*), johon kuuluu varsinaisen Metagkítsin kylän lisäksi Ágioi Theódoroin kylä. Koko yhdyskunnan väkiluku on 805.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Metagitsi *Sithonia.gr*. Viitattu 3.10.2022.
3. ↑  Metagitsi *Halkidiki Greece.*. Viitattu 3.10.2022.
**Stoðir hf.**, aikaisemmalta nimeltään **FL Group hf.**, sitä ennen **Flugleiðir**, on islantilainen sijoitusyhtiö.

Historia
--------

Yhtiö perustettiin 20. kesäkuuta 1973 nimellä **Flugleiðir** islantilaisten lentoyhtiöiden *Loftleiðir* ja *Flugfélag Íslands* omistajayhtiöksi. Näistä yhtiöistä muodostettiin sittemmin Icelandair, ja sen emoyhtiöksi perustettiin Icelandair Group, jonka omistajana jatkoi Flugleiðir. Vuonna 2005 Flugleiðir muutettiin sijoitusyhtiöksi ja se sai nimekseen FL Group. Yhtiö alkoi tehdä sijoituksia sekä lentoyhtiöihin että muille aloille.

Vuonna 2005 FL Group hankki tanskalaisen Sterling Airlines -lentoyhtiön ja nosti omistusosuutensa brittiläisessä easyJet-lentoyhtiössä 16,2 prosenttiin. Yhtiö myi omistuksensa kummassakin yhtiössä vuonna 2006. Samana vuonna FL Group luopui omistuksestaan Icelandair Groupissa listaamalla yhtiön Islannin pörssiin. Vuosina 2005–2007 FL Group hankki useassa erässä noin 22,5 prosentin osuuden Finnairin osakekannasta, mutta myi osakkeista puolet joulukuussa 2007 ja loput maaliskuussa 2008.

FL Groupin uudeksi nimeksi tuli Stoðir 4. kesäkuuta 2008. Syyskuun lopussa samana vuonna Stoðir haki konkurssisuojaa sen jälkeen, kun Islannin valtio oli ottanut haltuunsa yhtiön tärkeimmän sijoituskohteen Glitnirin.

Merkittäviä sijoituksia
-----------------------

* Glitnir banki (32 %), Islannin pörssissä noteerattu, viidessä maassa toimiva pohjoismainen pankki
* Landic Property (38 % osuus, kiinteistösijoitusyhtiö)
* TM - Tryggingamiðstöðin (99 %, vakuutusyhtiö)
* Royal Unibrew (26 %), Tanskan pörsissä listattu yksi pohjoismaiden suurimmista panimoista
* Refresco Holding (49 %, juomavalmistaja)
* Baugur Group (39 %, kiinteistösijoitusyhtiö)
* Bayrock Group (kiinteistökehitysyhtiö)

Lähteet
-------

1. 1 2  Team Stoðir.  (englanniksi)
2. ↑  Islantilaisrahasto hakee aikalisää veloilleen
3. 1 2 3 4 5 6 7  Stodir Investment Portfolio *flgroup.is*.  Arkistoitu 1.2.2008. Viitattu 4.10.2008.

Aiheesta muualla
----------------

* Stoðirin kotisivu (englanniksi)
**Tirvan rautatie** oli vuonna 1904 avattu noin viiden kilometrin pituinen 600 mm:n raideleveydelle rakennettu kapearaiteinen rautatie, joka kulki Kaipiaisten rautatieasemalta Tirvan Pajukoskelle. Pajukoskella sijaitsivat insinööri Knut August Palmbergin vuonna 1890 perustamat vesisaha, höyläämö ja kimröökitehdas. Tirvalla sijaitsi myös 1906–1912 *Suomen Myllykivitehdas Oy* ja vuosina 1913–1919 teknokemiallinen tehdas. Jälkimmäisen siirryttyä Voikoskelle, muutti sen tiloihin ryynilaitos, joka toimi siellä vuoteen 1928 asti. Alueella oli myös vuonna 1913 valmistunut sähkövoimala. Tirvan tehtaat siirtyivät 1928 Enso-Gutzeit Oy:n haltuun ja sen jälkeen vain saha ja höyläämö olivat toiminnassa vuonna 1947 sattuneeseen tulipaloon saakka. Kapearaiteisen radan raiteet on purettu ilmeisesti 1950-luvulla, mutta vanha ratalinja erottuu yhä maastossa. Myös veturitalli on säilynyt keskellä metsää.

Kalusto
-------

Tirvan radalla käytettiin aluksi vaunujen vetämiseen hevosia ja sittemmin radalle hankittiin englantilaisvalmisteinen moottoriveturi josta luovuttiin ennen vuotta 1910 ja noin vuonna 1917 se siirtyi Enso-Gutzeitin Kotkan tehtaille. Radalla oli sen jälkeen höyryveturina Tampella 175/1911 ja Enso-Gutzeitin hankittua Tirvan tehtaat radalla käytettiin vuosina 1930–1935 Pankakosken tehtaalta lainattua höyryveturia 5 (Baldwin 17346/1900).

Lähteet
-------

* Resiina-keskustelu - Kaipiainen-Tirva kapearaiteinen
* Valkealan kulttuurikohteet: Tirvan tehdasalue (luettu 20.10.2008) (Arkistoitu – Internet Archive)
* Valkelan vaiheita, sivu 21 (luettu 20.10.2008) (Arkistoitu – Internet Archive)
* Kuva vaunut.org:ssa (luettu 19.2.2009)
**Yatta** on kaupunki Palestiinan Länsirannalla Hebronin eteläpuolella. Sen asukasluku oli vuoden 2016 arvion mukaan 64 277.

Maantiede
---------

Näkymä kohti Yattaa.
Yatta sijaitsee Palestiinan Länsirannalla Hebronin kuvernoraattissa noin 9 kilometriä Hebronin kaupungista etelään. Yattan naapuripaikkakuntia ovat Zif ja Khallet al Maiyya idässä, Ar Rihiya, Wadi as Sada ja Al Fawwarin pakolaisleiri pohjoisessa, Beit Amra lännessä ja As Samu etelässä. Kaupungin korkeus merenpinnasta on noin 793 metriä.

Vuoden keskimääräinen lämpötila Yattassa on noin 18°C ja keskimääräinen sadanta 303 mm.

Historia
--------

Yattan asuttivat aikanaan jo kanaanilaiset. Nimi Yatta on johdettu nimestä *Yuta*, joka tarkoittaa tasaista ja kaarevaa. Kaupunkia on pidetty myös Raamatussa esiintyvänä Juttana. Eusebios kuvaili paikkaa 300-luvulla suurena kaupunkina Beit Guvrinin eteläpuolella. Rooman valtakunnan kaudella paikkakunta tunnettiin nimellä Letaem. Nykyinen kaupunki on kuitenkin kehittynyt vasta Osmanien valtakunnan kaudella.

Väestö
------

Palestiinan tilastokeskuksen mukaan Yattan asukasluku oli vuonna 2016 arviolta 64 277. Vuonna 2007 vastaava lukema oli 45 424 ja vuonna 1997 22 930.

Lähteet
-------

1. 1 2 3 4 5  Yatta Town Profile The Applied Research Institute - Jerusalem. Viitattu 20.10.2019. (englanniksi)
2. ↑  Yatta - Where to go Guide *Visit Palestine*.  Arkistoitu 20.10.2019. Viitattu 20.10.2019. (englanniksi)
3. ↑  Localities in Hebron Governorate by Type of Locality and Population Estimates, 2007-2016 Palestinian Central Bureau of Statistics. Viitattu 20.10.2019. (englanniksi)

Aiheesta muualla
----------------

* Kuvia tai muita tiedostoja aiheesta **Yatta** Wikimedia Commonsissa
**Drew Helleson** (s. 26. maaliskuuta 2001 Farmington, Minnesota, Yhdysvallat) on yhdysvaltalainen jääkiekkoilija. Helleson pelaa NHL-joukkue Anaheim Ducksin organisaatiossa. Hellesonin pelipaikka on puolustaja ja hän laukoo oikealta.

Colorado Avalanche varasi Hellesonin toisella kierroksella 47. varausvuorolla vuoden 2019 varaustilaisuudessa. Maaliskuussa 2022 Avalanche kauppasi Hellesonin ja toisen kierroksen varausvuoron vuoden 2023 varaustilaisuudessa Ducksiin vaihdossa Josh Mansoniin. Helleson on pelannut urallaan kolme NHL:n runkosarjan ottelua. Näissä otteluissa hän on tehnyt yhden maalin. Helleson kuului Yhdysvaltain joukkueeseen Pekingin talviolympialaisissa 2022. Olympiaturnauksen kolmessa ottelussa hän syötti yhden maalin. Helleson edusti Yhdysvaltoja myös alle 20-vuotiaiden MM-kilpailuissa vuonna 2021. Turnauksen seitsemässä ottelussa hän teki kaksi maalia ja kaksi syöttöä eli neljä tehopistettä. Kaikki uran tilastot päivitetty 6. toukokuuta 2023.

Lähteet
-------

1. ↑  Drew Helleson The Internet Hockey Databasessa (englanniksi)
**Nossombougou** on maalaiskunta ja sen keskuskylä Koulikoron alueen Kolokanin piirissä Malissa. Se sijaitsee 57 kilometriä Kolokanista etelään. Kunnassa on 20 700 ja kylässä 4 100 asukasta (vuonna 2009).

Nossombougoun kunta rajoittuu pohjoisessa Kolokanin piirin Ouolodon ja Nonkonin, idässä Koulikoron piirin Koulan sekä etelässä ja lännessä Katin piirin Yélékébougoun ja Diédougoun kuntiin. Maisemaa leimaavat tasangot ja muutamat kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kasavillisuus on savannia.

Kuntaan kuuluu 22 kylää. Asukkaat ovat etupäässä bambaroita, mandinkoja, soninkeja, moseja ja fulbeja. Vallitseva uskonto on islam, mutta kunnassa on myös kristittyjä ja animisteja.

Nossombougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit ja kaupankäynti. Myytäväksi kasvatetaan puuvillaa ja tupakkaa. Nossombougoussa ja kahdessa muussa kylässä pidetään viikoittaiset markkinat.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 18.6.2018.
2. ↑  Mali - Région de Koulikoro: Carte de référence *reliefweb.int*. Viitattu 18.6.2018.
3. 1 2  Plan de sécurité alimentaire: Commune Rurale de Nossombougou 2007-2011 *aec.msu.edu*.  2007.  Arkistoitu 13.6.2010. Viitattu 18.6.2018.
4. 1 2  Barry, Amadou: Morbidité palustre dans deux localités du cercle de Kolokani: Nossombougou et Didiéni *keneya.net*.  2009.  Arkistoitu 18.6.2018. Viitattu 18.6.2018.
**Pajala** on Järvenpään 7. kaupunginosa ja yksi Järvenpään keskeisistä (ydinkeskustan) kaupunginosista. Rakennuskanta on kerrostalovaltaista. Pajala sijaitsee noin kilometri Järvenpään rautatieasemalta pohjoiseen. Pajalan asukasluku oli vuoden 2014 lopussa 2 488. Väkiluku on ollut viime vuosina kasvussa ja se on nykyisin noin 3 000.

Kaupunginosassa toimivat esimerkiksi Kartanon koulu, Järvenpään lukio, ammattioppilaitos Keuda, musiikkiopisto, K-supermarket Pajala, Lidl Pajala, Emalitehtaan nuorisotila, lukuisia kirpputoreja ja autokouluja, sekä Järvenpään jäähalli ja Järvenpään uimahalli.

  

Vuonna 2021 uimahallin viereen avattiin Hi5arena-niminen liikuntakeskus, jossa voi pelata esim. padelia ja salibandya ja jossa toimii esimerkiksi sisäliikuntapuisto Volttitehdas ja The Art of Pizza- pizzeria.

Lähteet
-------

1. 1 2 3  Tilastotietoja Järvenpäästä 2014 (xls (Excel-tiedosto)) (Tiedoston välilehti Väestö ja väestömuutokset, Taulukko 3.4. Väestö kaupunginosittain iän mukaan 31.12.2014) Järvenpään kaupunki.  Arkistoitu 31.5.2019. Viitattu 22.7.2017.
2. 1 2 3  Järvenpään karttapalvelu (Layer list -valikosta "Kaupunginosat") Järvenpään kaupunki, Paikkatietopalvelut. Viitattu 22.7.2017.
3. ↑  Hi5 Areena *Hi5 Areena*. Viitattu 14.4.2023.

Järvenpään kaupunginosat

* Haarajoki
* Isokytö
* Jamppa
* Kaakkola
* Keskus
* Kinnari
* Kyrölä
* Lepola
* Loutti
* Mikonkorpi
* Mylly
* Nummenkylä
* Pajala
* Peltola
* Pietilä
* Pöytäalho
* Ristinummi
* Satukallio
* Satumetsä
* Saunakallio
* Sorto
* Terhola
* Terioja
* Vanhakylä
* Wärtsilä
**Matthew Knies** (s. 17. lokakuuta 2002 Phoenix, Arizona, Yhdysvallat on yhdysvaltalainen jääkiekkoilija. Knies edustaa NHL-joukkue Toronto Maple Leafsia. Hänen pelipaikkansa on vasen laitahyökkääjä ja hän laukoo vasemmalta.

Pelaajaura
----------

Ennen NHL-uraansa Knies pelasi Minnesotan yliopiston joukkueessa. Maple Leafs varasi Kniesin toisella kierroksella 57. varausvuorolla vuoden 2021 varaustilaisuudessa. Knies on pelannut kolme NHL:n runkosarjan ottelua. Näissä otteluissa hän on syöttänyt yhden maalin. Knies on pelannut seitsemän NHL:n pudotuspelien ottelua. Näissä otteluissa hän on tehnyt yhden maalin ja kolme syöttöä eli neljä tehopistettä.

Knies kuului Yhdysvaltain joukkueeseen Pekingin talviolympialaisissa 2022. Olympiaturnauksen neljässä ottelussa hän teki yhden maalin ja yhden syötön eli kaksi tehopistettä. Knies kuului Yhdysvaltain joukkueeseen myös alle 20-vuotiaiden MM-kilpailuissa vuonna 2022. Turnauksen viidessä ottelussa hän syötti kolme maalia. Kaikki uran tilastot päivitetty kauden 2022–2023 jälkeen.

Lähteet
-------

1. 1 2  Matthew Knies The Internet Hockey Databasessa (englanniksi)
Emilio Teza
**Emilio Teza** (1831–1912) oli italialainen. tieteilijä, sanskritin ja vertailevan kielitieteen professori aluksi Bolognassa, sitten Pisassa ja vihdoin Padovan yliopistossa. Teza oli käytännön kielten osaaja, ja hän oli opiskellut muun muassa myös suomea. Hänen kirjallinen toimintansa sisältää runsaasti pieniä kirjoitelmia eri tieteellisistä aiheista ja myös useita runokäännöksiä. Monet tutkielmista käsittelevät myös suomen kieltä: muun muassa tutkielma suomalaisista tähtien nimistä ("Nomi di stelle"), Martin Fogelista ("Del ’Nomenclator finnicus’ mandato da Martino Fogel im Italia"), *Kalevalasta* ("Discorso inaugurale", 1880), josta hän myös julkaisi 16. runon italiaksi käännettynä ja selityksillä varustettuna ("Mancano tre parole", 1894). Teza on kääntänyt italiaksi J. L. Runebergin *Hannan* (ilm. 1910)

Lähteet
-------

1. ↑  Teza, Emilio, Tietosanakirja. Osa 9, palstat 1472–1473. Tietosanakirja-osakeyhtiö 1917

Aiheesta muualla
----------------

* Kuvia tai muita tiedostoja aiheesta **Emilio Teza** Wikimedia Commonsissa

* E. N. Setälä, Emilio Teza Valvoja 1909. s. 327–329

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Music** on laulaja-lauluntekijänä tunnetun Sian ohjaama musiikkidraamaelokuva vuodelta 2021 ja hänen esikoisohjauksensa. Sia oli työstänyt elokuvan käsikirjoitusta vuodesta 2015 lähtien ja kuvaukset tehtiin vuonna 2017, mutta leikkauksiin liittyvien ongelmien vuoksi elokuvan ensi-ilta viivästyi lähes neljällä vuodella. Tarinassa vasta raitistunut Zu saa huollettavakseen sisarpuolensa Musicin, joka on autistinen eikä puhu lainkaan. Elokuva kertoo kahdesta Sialle henkilökohtaisesta aiheesta: oman äänen löytämisestä ja siitä, mitä se merkitsee perheelle.

Myös elokuvan soundtrack on lähtöisin Sian kynästä ja sisältää kaikkiaan 10 laulua, joista osa kuullaan elokuvassa.

Sian elokuva sai tyrmäävän vastaanoton: sitä syytettiin vammaisten syrjinnästä ja neurotyypillisen Maddie Zieglerin valintaa päärooliin pidettiin ongelmallisena. Elokuva floppasi myös kaupallisesti.

Näyttelijät
-----------

|  |  |  |
| --- | --- | --- |
|  Kate Hudson  | … |  Kazu "Zu" Gamble
  |
|  Maddie Ziegler  | … |  Music Gamble
  |
|  Leslie Odom Jr.  | … |  Ebo Odom
  |
|  Héctor Elizondo  | … |  George
  |
|  Mary Kay Place  | … |  Millie
  |
|  Brandon Soo Hoo  | … |  Tanner
  |
|  Beto Calvillo  | … |  Felix Chang
  |
|  Ben Schwartz  | … |  Rudy
  |
|  Juliette Lewis  | … |  Evelyn
  |

Arviot
------

Rotten Tomatoes-sivustolla elokuva sai positiivisia arvosanoja keskimääräisesti vain 7%, perustuen 55 arvosteluun. Metacriticissä on laskettu elokuvan 18:sta arviosta painotettu keskiarvo 23/100.

Elokuva sai laajaa kritiikkiä jo ennen julkaisuaan muun muassa ableismista eli vammaisiin kohdistuvasta syrjinnästä. Ongelmana on yleisesti pidetty sitä, että autistista hahmoa näyttelee Sian pitkäaikainen yhteistyökumppani Maddie Ziegler, joka ei ole autismin kirjolla. Lisäksi elokuvan on sanottu esittävän haitallisia stereotypioita autismin kirjoon kuuluvista ihmisistä ja sitä on vaadittu jopa boikottiin.

Lähteet
-------

1. ↑  "*Music*" (2021) *Rotten Tomatoes*. Viitattu 7.9.2023. (englanniksi)
2. ↑  "*Music*" (2021) *Metacritic*. Viitattu 7.9.2023. (englanniksi)
3. ↑  Vatka, Miia: Suomalainen Rosanna vaatii Sian elokuvan boikotoimista *Iltalehti*.  18.2.2021. Viitattu 7.9.2023.

Aiheesta muualla
----------------

* Music (elokuva) Internet Movie Databasessa. (englanniksi)
Nousuvarjo

**Nousuvarjo**, toiselta nimeltään **vetovarjo**, on pyöreä laskuvarjoa muistuttava varjo, jota hinataan esimerkiksi autolla, moottoriveneellä, vesiskootterilla tai moottorikelkalla. Hinausköysi pidetään koko lennon ajan kiinni hinaavassa ajoneuvossa ja näin lentäjältä ei edellytetä koulutusta tai ilmailulupakirjaa. Suomessa käytetään yleensä 100–200 metrin köysiä. Lentokorkeus riippuu hinausköyden pituudesta ollen 65–140 metriä. Nousuvarjolla lennetään ympäri vuoden ja sääolosuhteet tulevat melko harvoin esteeksi. 

Ilmailuviranomaiset eivät määrittele nousuvarjoa ilma-alukseksi tai muuksi ilmaan tarkoitetuksi laitteeksi, eikä nousuvarjon käyttäjiltä näin ollen vaadita viranomaisten järjestämää koulutusta eikä lupakirjoja. Suomessa suurin osa nousuvarjoa lennättävistä henkilöistä on kuitenkin saanut Suomen Nousuvarjo- ja Leijaliitto ry.:n antaman koulutuksen. 

Suomen Nousuvarjo- ja Leijaliitto ry. on riippumaton lajin harrastajien muodostama järjestö, joka kehittää koulutusjärjestelmiä ja pyrkii parantamaan lajin turvallisuutta. Koulutus lisää turvallisuutta ja on suositeltavaa, että ilman koulutusta ei nousuvarjoa lennätettäisi. 
Koulutusjärjestelmä on monitasoinen lennättäjäharjoittelijasta kouluttajaan ja ansiolennättäjään. 

Suomen Nousuvarjo- ja Leijaliitto ry. myös ylläpitää ja kehittää kilpailutoimintaa, johon harjoittelu sekä osallistuminen on nousuvarjoilun harrastetoimintaa. Lentopaikkoja ovat järvet, pellot ja lentokentät. Suomen Nousuvarjo- ja Leijaliitto ry on Suomen Ilmailuliiton jäsenjärjestö.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nousuvarjo**.
* Suomen Nousuvarjo- ja Leijaliitto ry.
* Velos Oy|Vetovarjo (Arkistoitu – Internet Archive)
* Nousuvarjon koulutusjärjestelmä (Arkistoitu – Internet Archive)
**Dichoso** oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.

Valmistus
---------

*Pääartikkeli: Triunfante-luokka*
Alus tilattiin 1753 Ferrolista Reales Astillero de Esteirosilta, missä köli laskettiin 10. lokakuuta 1753 telakkanumerolla 19. Alus laskettiin vesille 18. maaliskuuta 1756.

Palvelus
--------

Heinäkuussa 1756 alus saapui Ferrolista Cartagenaan päällikkönään Agustín de Idiaquez. Se lähti Cádizista Marqués de la Victorian laivaston mukana, johon kuului 10 linjalaivaa ja pienempiä aluksia, Napoliin saattaakseen Carlos III:n Barcelonaan kruunajaisiinsa. Alus palasi Ferroliin päällikkönään Alonso de la Rosan ja siirrettiin reserviin tammikuussa 1760.

Helmikuussa 1761 alus kuljetti Ferrolista *Serion* kanssa joukkoja Cartagena de Indiasiin päällikkönään Luis de Córdova. Se suojasi Havannasta *Serion* ja *Firmen* sekä fregattien *Industrian* ja *Esmeraldan* kanssa 1,3 miljoonaa pesoa kuljettaneet kolme rahtialusta Cádiziin, jonne saavuttiin 24. kesäkuuta 1764. Alus siirrettiin 1768 reserviin.

Alus palautettiin palvelukseen ja lähti 20. joulukuuta 1778 Havannaan *San Juan de Nepomucenon* ja joukkoja ja tarvikkeita kuljettaneiden viiden rahtilaivan kanssa. Alus odotti 19. toukokuuta 1780 telakalle pääsyä Havannassa. Huhtikuussa 1782 se oli telakalla kunnostettavana. Alus irtosi kiinnityksistään 8. maaliskuuta 1784 kovassa myrskyssä ja ajautui rantaan. Hylky nostettiin, mutta se luokiteltiin proomuksi. Alus romutettiin 15. lokakuuta 1784 Havannassa.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4  Winfield et al 2023 s. 138-139

*Triunfante*-luokan linjalaivat

|  |
| --- |
| *Triunfante* - *Dichoso* - *Monarca* - *Diligente* |
| Edeltäjä: Terrible-luokka – Seuraaja: Príncipe-luokka |
Iranilainen Baklava
**Baklava** (turk. kreik. μπακλαβάς, *baklavás*) on erittäin makea Lähi-idän ja Balkanin ruokaperinteeseen kuuluva leivonnainen. Baklava valmistetaan kerrostamalla voilla siveltyjä ja pähkinärouheella täytettyjä filo-taikinan lehtiä jotka paistetaan ja sivellään sen jälkeen siirapilla.

Baklavaa syödään esimerkiksi Turkissa ja Kreikassa sekä muilla entisillä Osmanien valtakunnan alueilla ja myös Etelä-Aasiassa.

Baklavaa myyntitiskissä Puolassa.
Baklavan pääraaka-aineet ovat filo-taikinan ja voin lisäksi pähkinät ja siirappi. Pähkinät voivat olla esimerkiksi jalopähkinöitä, pistaasipähkinöitä tai pinjansiemeniä. Siirappina käytetään sokerisiirappia, hunajaa tai taatelisiirappia. Siirappi voidaan maustaa esimerkiksi sitruunalla, vaniljalla tai ruusuvedellä.

Baklava-leivos on usein vinoneliön tai suorakaiteen muotoinen, ja sen ohuiden taikinakerrosten väleissä on hienoksi murskattua pähkinää. Jotkin baklavat ovat pieniä vihreitä rullia. Niiden väri johtuu pistaasipähkinästä, jota arvokkaimmissa baklavissa on runsaasti. Joskus taikinakerrosten väliin ja päälle ripotellaan kaakaota. Baklava on kosteaa, rapeaa ja hyvin makeaa.

Baklavan alkuperän on esitettu olevan muinaisessa Assyriassa, jossa vastaavanlaisia leivonnaisia on valmistettu viimeistään 700-luvulla eaa.

Lähteet
-------

1. ↑  Baklava.
2. ↑  Jacob: Is Baklava Vegan? Exploring a Plant-Based Alternative - Food Sense *foodsense.is*.  1.8.2023. Viitattu 9.1.2024. (englanniksi)
3. ↑  Cloake, Felicity: How to make the perfect baklava *The Guardian*.  26.2.2015. Viitattu 18.6.2018.
4. ↑  The History of Baklava *Libanais Sweets*.  Arkistoitu 20.6.2018. Viitattu 18.6.2018.

Aiheesta muualla
----------------

* Kuvia tai muita tiedostoja aiheesta **Baklava** Wikimedia Commonsissa
**Heta Lyyli Veikkola** (s. 23. toukokuuta 2003 Lapua) on suomalainen kilpakävelijä. Hän edustaa Lapuan Virkiää ja häntä valmentaa Mikko Kuivinen. Aikaisemmin häntä on valmentanut Marko Kivimäki (2015–2021) ja Jani Lehtinen (2022).

Kalevan kisoista Veikkola on saavuttanut kultaa 10 kilometrin kävelyssä vuonna 2023 ajalla 48.46. Samalta matkalta hän otti hopeaa vuonna 2021 silloisella ennätyksellään 46.57.

Sisäratojen Suomen-mestaruuskilpailuissa Veikkola on saanut pronssia 3 000 metrin kävelyssä vuosina 2020 ja 2021. Viestijuoksun SM-kilpailuissa hän on saavuttanut 3 × 3 000 metrin kävelyviestissä kultaa vuonna 2021 sekä hopeaa vuosina 2018, 2019 ja 2020.

Veikkola on edustanut Suomea Euroopan nuorten olympiafestivaaleilla Bakussa Azerbaidžanissa 2019 sijoittuen 5 000 metrin kävelyssä kahdeksanneksi. Vuonna 2021 Veikkola edusti Suomea alle 20-vuotiaiden Euroopan-mestaruuskilpailuissa sijoittuen 10 000 metrin kävelyssä kahdenneksitoista. Vuonna 2022 hän sijoittui Muscatin MM-joukkuekilpailuissa alle 20-vuotiaiden 10 kilometrin kävelyssä kolmanneksi ajalla 48.11 ja alle 20-vuotiaiden MM-kilpailuissa Calissa 10 000 metrin kävelyssä 33:nneksi. Alle 23-vuotiaiden Euroopan-mestaruuskilpailuissa Espoossa vuonna 2023 Veikkola sijoittui 20 kilometrin kävelyssä seitsemänneksi parantaen kilpailussa ennätystään reilulla minuutilla aikaan 1.37.12.

Lähteet
-------

1. 1 2 3 4  Heta Veikkola Tilastopaja (vaatii kirjautumisen, maksullinen palvelu).
2. ↑  Veikkola naisten 10 km kävelyn mestariksi: "EM-kisoista palautuminen kesken"
3. ↑  EM-kisat Jokisen pronssilla käyntiin – viisi kävelijää kuudesta ennätykseen


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Isabella Aragonialainen,** myös Elisabet Aragonialainen, (1271–1336) oli espanjalainen prinsessa, josta tuli Dinis I:n puolisona Portugalin kuningatar. 

Isabella oli Aragonian kuningas Pietari III:n tytär. Hän omisti elämänsä köyhien auttamiselle, perusti orpokoteja ja suojia kodittomille. Legendan mukaan hänen kätkemänsä leipä muuttui ruusuiksi, jolloin hän vältti rangaistuksen köyhien salaisesta ruokkimisesta.

Isabella tunnettiin myös rauhantekijänä. Hän sovitteli poikansa Afonso IV:n ja aviomiehensä välisiä kiistoja, kun Afonso syytti isäänsä aviottomien poikiensa suosimisesta. Hänen tyttärensä Constanza (1290— ) avioitui Kastilian kuningas Ferdinand IV:n kanssa.

Isabella julistettiin pyhäksi vuonna 1625.

Lähteet
-------

1. ↑  Afonso IV *Encyclopaedia Britannica*. Viitattu 29.4.2018.
2. 1 2 3  Saint Elizabeth of Portugal *Library of Congress*.  2010. Viitattu 29.4.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Alankomaat
* Puola
	+ 2
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Akselikallistuma ja ekliptikan taso.
**Ekliptika** on näennäisesti ajateltuna Auringon keskimäärin kulkema vuotuinen rata taivaankannen ympäri. Todellisuudessa ekliptika on maapallon kiertoradan taso. Maapallon akselin kallistuman vuoksi se on 23,4 asteen kulmassa taivaanekvaattoriin nähden. Aurinkokunnan muiden planeettojen kiertoradat ovat melkein samassa tasossa, joten niiden kulkemat näennäiset radat sijaitsevat lähellä ekliptikaa. Eläinradan tähtikuviot ovat juuri tästä syystä tärkeässä asemassa astrologiassa. Taivaalla Aurinko ja planeetat näyttävät vaeltavan näiden tähtikuvioiden läpi.

Nimi "ekliptika" juontuu menetelmästä, jolla ekliptika muinoin määriteltiin. Siinä taivaankanteen merkittiin kohdat, joissa auringonpimennysten (*eclipsis solis*) havaittiin kulloinkin tapahtuvan. Itse auringonpimennys tapahtuu, kun Kuu leikkaa ekliptikan kohdassa, jossa Aurinko kyseisenä hetkenä sattuu sijaitsemaan. Kuun käyttämä rata on noin viiden asteen kulmassa ekliptikaan nähden, joten joka kuukausi näin ei tapahdu.

Lähteet
-------

1. ↑  Ecliptic traces the sun’s path *EarthSky*.  27.1.2017. Viitattu 1.7.2017. (englanniksi)

Aiheesta muualla
----------------

* Kuvia tai muita tiedostoja aiheesta **Ekliptika** Wikimedia Commonsissa
**Beñat Intxausti Elorriaga** (s. 20. maaliskuuta 1986 Zornotza, Baskimaa) on espanjalainen maantiepyöräilijä. Hän aloitti ammattilaisuransa Saunier Duval - Scott -tallissa 2008, siirtyi Euskaltel-Euskadiin kaudeksi 2010, kilpaili Team Movistarissa 2011–2015, Team Skyssa 2016−2018 ja on vuodesta 2019 edustanut Euskadi Basque Country-Murias -joukkuetta. Hän on menestynyt pääasiassa etappikilpailuissa. Hän voitti UCI World Tour -sarjaan kuuluneen Pekingin ympäriajon 2013. Italian ympäriajossa hän voitti etapin 2013 ja 2015.

Saavutuksia
-----------

Lähteet: Cyclingbase, Cycling Archives

2010
Baskimaan ympäriajo, kokonaiskilpailussa toinen
Vuelta Asturias, 3b-etapin (aika-ajo) voitto
2011
Baskimaan ympäriajo, kokonaiskilpailussa neljäs
Tour de Romandie, kokonaiskilpailussa viides
Espanjan ympäriajo, 11. etapilla toinen
2012
Vuelta Asturias, kokonaiskilpailun voitto
Italian ympäriajo, 8. etapilla toinen
Espanjan ympäriajo, kokonaiskilpailussa kymmenes, 1. etapin (joukkueaika-ajo) voitto
2013
Italian ympäriajo, kokonaiskilpailussa kahdeksas, 16. etapin voitto
Pekingin ympäriajo, kokonaiskilpailun ja 4. etapin voitto
2014
Tour de Romandie, kokonaiskilpailussa kuudes
Puolan ympäriajo, kokonaiskilpailussa kolmas
2015
Italian ympäriajo, 8. etapin voitto
Critérium du Dauphiné, kokonaiskilpailussa neljäs

Lähteet
-------

1. 1 2 3  Beñat Intxausti Elorriaga *cyclingbase.com*.  Arkistoitu 5.3.2016. Viitattu 7.1.2016. (englanniksi)
2. 1 2  Beñat Intxausti Elorriaga *cyclingarchives.com*. Viitattu 7.1.2016. (englanniksi)
**Oy Suomen Filmiteollisuuden (SF) Liisankadun elokuvastudiot** sijaitsivat Helsingin Kruununhaassa Liisankatu 14:n sisäpihalla olleissa halleissa vuosina 1945–1965. Alun perin tennishalliksi 1922–1923 rakennettu kiinteistö muutettiin 1945 Suomen Filmiteollisuuden elokuvastudioksi Hannu Lemisen suunnitelman perusteella, aikaisemmin yhtiön studiot olivat Fredrikinkadulla vanhassa kasarmirakennuksessa. Studiot olivat aikanaan Pohjoismaiden suurimmat ja ne muodostuivat kahdesta A- ja B-studioksi kutsutusta hallista. Studioiden yhteydessä olivat myös lavaste-, huonekalu-, rekvisiitta-, puku- ja asustevarastot, puutyöverstaat, lavasterakentajien ja -maalareiden työtilat, puvustotilat sovitustiloineen ja äänitystekniikan tilat sekä koeteatteri. Studioilta oli myös salakäytävä Liisankatu 14:ssä toimineeseen ravintola Sateenkaareen.

Liisankadun studioissa kuvattiin yli 100 näytelmäelokuvaa, ensimmäinen elokuva oli Hannu Lemisen elokuva *En ole kreivitär* (1945) ja viimeinen studioilla kuvattu elokuva oli Åke Lindmanin ja Palmer Thompsonin ohjaama *Juokse kuin varas* (1965). Vuonna 1948 studioille rakennettiin *Laitakaupungin laulu* -elokuvaa varten lavasteet kuvitteellista Vallilan Synninkujaa varten. *Komisario Palmun erehdys* -elokuvaa varten taas rakennettiin uima-allas studiolle. Studioilla kuvattiin kokonaisuudessaan ilman ulkokuvauksia elokuvat *Prinsessa Ruusunen* (1949) ja *Rion yö* (1951).

Suomen Filmiteollisuuden tehtyä konkurssin vuonna 1965 B-studiohalli purettiin pian sen jälkeen mutta A-studiohalli siirtyi Yleisradion käyttöön. Vuosina 1972–1977 hallissa toimi Ylen stereostudio ja sieltä lähetettiin suomalaisten pop- ja rock-yhtyeiden konsertteja Popstudio-ohjelmassa. Yleisradio käytti hallia vuoteen 1979 saakka. Tämän jälkeen kiinteistön omistanut Suomen Pankki muutti studion liikuntahalliksi vuonna 1981. Vuonna 2019 Suomen Pankki ja Kuntien eläkevakuutus ilmoittivat purkavansa liikuntahallin ja rakentavansa tilalle kaksi asuinrakennusta, joihin tulee 45 asuntoa. Entinen A-studiohalli purettiin syksyllä 2020.

Kirjallisuutta
--------------

* Laine, Kimmo, Santakari, Minna, Seitajärvi, Juha & Hupaniittu, Outi (toim.): *Unelmatehdas Liisankadulla: Suomen Filmiteollisuus Oy:n tarina.* Helsinki: Suomalaisen kirjallisuuden seura; Kansallinen audiovisuaalinen instituutti, 2019. ISBN 978-951-858-059-4.

Lähteet
-------

1. 1 2 3  Tällä paikalla Helsingin keskustassa sijaitsi Pohjoismaiden Hollywood– nyt jättimäisestä elokuvastudiosta on jäljellä enää sisäpiha ja urheiluhalli, Ilta-Sanomat 22.10.2016
2. 1 2 3  SF:n Liisankadun studio aiotaan purkaa, Elokuvauutiset.fi 13.08.2016
3. ↑  Liisankadun legendaariset filmistudiot puretaan, Apu-lehti 17.4.2019
4. ↑  Kruununhaassa puretaan legendaarista Helsingin Hollywoodia, Helsingin Sanomat 12.11.2020
**Kō Itakura** (jap. 板倉 滉, *Itakura Kō*; s. 27. tammikuuta 1997 Jokohama) on japanilainen jalkapalloilija. Hän on pelipaikaltaan keskuspuolustaja. Hän on kotimaansa lisäksi pelannut Alankomaissa ja Saksassa. Hän on pelannut Japanin maajoukkueessa vuodesta 2019 alkaen.

Itakura siirtyi Japanista Eurooppaan tammikuussa 2019, kun hän teki sopimuksen englantilaisseura Manchester Cityn kanssa. Hän pelasi kuitenkin Cityn sijasta lainalla runsaat kaksi kautta Alankomaissa Eredivisie-joukkue FC Groningenissa ja yhden kauden Saksan 2. Bundesliigassa Schalke 04:n joukkueessa. Heinäkuussa 2022 hän siirtyi Saksan Bundesliigassa pelaavan Borussia Mönchengladbachin omistukseen.

Itakura debytoi Japanin maajoukkueessa kesäkuussa 2019 Copa América -turnauksessa. Hän on pelannut lokakuun 2022 loppuun mennessä 12 maaottelua ja tehnyt yhden maalin toukokuussa 2021 MM-karsintaottelussa Myanmaria vastaan. Vuonna 2021 käydyissä Tokion olympialaisissa Itakura pelasi neljänneksi sijoittuneen Japanin kaikki kuusi ottelua, joista kolme ottelua avauskokoonpanossa. Hän on pelannut useissa Japanin nuorisomaajoukkueissa ja oli mukana muun muassa alle 20-vuotiaiden MM-kilpailuissa 2017.

Lähteet
-------

1. 1 2 3 4  Kō Itakura Transfermarkt-sivustolla (englanniksi)
2. ↑  National Football Teams

Borussia Mönchengladbach – Bundesliiga
1 Omlin |
2 Chiarodia |
3 Itakura |
4 Doucouré |
5 Friedrich |
7 Herrmann |
8 Weigl |
9 Honorat |
10 Neuhaus |
11 Wolf |
13 Pefok |
14 Pléa |
17 Koné |
18 Lainer |
19 Ngoumou |
20 Netz |
21 Sippel |
23 Kramer |
24 Jantschke |
25 Hack |
26 Ullrich |
27 Reitz |
28 Ranos |
29 Scally |
30 Elvedi |
31 Čvančara |
33 Nicolas |
38 Borges Sanches |
39 Wöber |
41 Olschowsky |
Valmentaja Seoane

Japanin joukkue – Copa América 2019
1 Kawashima |
2 Sugioka |
3 Nakayama |
4 Itakura |
5 N. Ueda |
6 Watanabe |
7 Shibasaki |
8 Itō |
9 Maeda |
10 Nakajima |
11 Miyoshi |
12 Kojima |
13 A. Ueda |
14 Hara |
15 Suga |
16 Tomiyasu |
17 Matsumoto |
18 Okazaki |
19 Iwata |
20 Abe |
21 Kubo |
22 Tatsuta |
23 Ōsako |
Valmentaja Moriyasu

Japanin joukkue – Kesäolympialaiset 2020
1 Ōsako |
2 Sakai |
3 Nakayama |
4 Itakura |
5 Yoshida |
6 Endō |
7 Kubo |
8 Miyoshi |
9 Maeda |
10 Dōan |
11 Mitoma |
12 Tani |
13 Hatate |
14 Tomiyasu |
15 Hashioka |
16 Sōma |
17 Tanaka |
18 Ueda |
19 Hayashi |
20 Machida |
21 Seko |
22 Suzuki |
Valmentaja Moriyasu

Japanin joukkue – Jalkapallon MM-kilpailut 2022
1 Kawashima |
2 Yamane |
3 Taniguchi |
4 Itakura |
5 Nagatomo |
6 Endō |
7 Shibasaki |
8 Dōan |
9 Mitoma |
10 Minamino |
11 Kubo |
12 Gonda |
13 Morita |
14 J. Itō |
15 Kamada |
16 Tomiyasu |
17 Tanaka |
18 Asano |
19 Sakai |
20 Machino |
21 Ueda |
22 Yoshida |
23 Schmidt |
24 Sōma |
25 Maeda |
26 H. Itō |
Valmentaja Moriyasu
Seppänen

|  |  |
| --- | --- |
| Muut nimet | 
Neekerisaari, Uutinen |
| Sijainti | 
LiperiPohjois-KarjalaSuomi |
| Vesialue | 
Pyhäselkä |

Väestö| Asukasluku | 
asumaton |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Seppänen** (tunnetaan myös nimillä *Neekerisaari* ja *Uutinen*) on Pyhäselällä sijaitseva saari, joka kuuluu Liperin kuntaan. Seppästä ympäröivät Pieni Laitasaari lännestä, Laitasaari etelästä, Ripakka kaakosta, Palosaari idästä ja Matinsaari pohjoisesta. Saaresta luoteeseen ei ympäröiviä saaria ole.

Saari on Pohjois-Karjalan Journalistiyhdistyksen omistuksessa, ja se toimii jäsenten kesäpaikkana. Saaressa sijaitsee vuonna 1916 valmistunut päärakennus sekä makuuaitta. Neekerisaari-nimellä aiemmin tunnetun saaren nimi viittaa aikoinaan painomusteen tahrimista toimittajista käytettyyn kutsumanimeen *"lehtineekeri"*. Saari nimettiin Neekerisaareksi vuonna 1934.

Pohjois-Karjalan journalistiyhdistys olisi halunnut vuonna 2019 muuttaa saaren Neekerisaaresta *Uutiseksi*. Karttapaikan nimen muuttamista ehdotettiin Maanmittauslaitokselle. Laitos pyysi asiasta asiantuntijalausunnon Kotimaisten kielten keskukselta. Maanmittauslaitos olisi hyväksynyt nimenmuutoksen vain, jos Kotus olisi hyväksynyt sen. Kotus ei kuitenkaan puoltanut nimen vaihtamista, koska se edustaa paikkakunnan asukkaiden tuntemaa ja käyttämää paikannimeä. Kesäkuussa 2020 Kotus ja Maanmittauslaitos tulivat kuitenkin siihen tulokseen, että nimi *Neekerisaari* poistetaan kartasta. Kotus perusteli lopputulosta muun muassa sillä, että viranomaisten ei tule käyttää rasistisia ilmauksia. Saaren uudeksi nimeksi tuli rinnakkaisnimi *Seppänen*.

Lähteet
-------

1. ↑  Seppänen (sijainti maastokartalla) *Karttapaikka*. Helsinki:  Maanmittauslaitos.
2. ↑  Pohjois-Karjalan Journalistiyhdistyksen historia *pkjy.fi*. Pohjois-Karjalan Journalistiyhdistys. Viitattu 28.3.2016.
3. ↑  Jorma Hokkanen: *Aatteesta ammattiyhdistykseksi.* Pohjois-Karjalan sanomalehtimiesyhdistys 1921-1981.
4. 1 2  Anni Kuittinen: Neekerisaari-nimi jää historiaan Pyhäselällä - journalistiyhdistys päätti vaihtaa nimen *Karjalainen*.  18.2.2019. Viitattu 19.2.2019.
5. ↑   (Arkistoitu – Internet Archive)
6. ↑  Rasistinen nimi poistetaan kartoista Kotimaisten kielten keskus. Viitattu 24.6.2020.

Aiheesta muualla
----------------

* Tietoa Seppäsestä Pohjois-Karjalan journalistiyhdistyksen verkkosivulla
Suomalaiset ratsastajat lähdössä Tukholmaan kilpailemaan 1941. Iivari Fröjdman kuvassa kolmas vasemmalta.
**Iivari Fröjdman** (17. elokuuta 1880 – 28. heinäkuuta 1954) oli suomalainen varatuomari ja kilparatsastaja.

Iivari Fröjdman oli ratsastuksen saralla aktiivinen sekä kilpailijana että yhdistystoimijana. Fröjdman harrasti aluksi maasto- ja matkaratsastusta, mutta kilpailutoiminnan vilkastuttua 1920-luvun loppupuolella hän alkoi kilpailla koulu- ja esteratsastuksessa sekä laukkaradoilla. 1930-luvulla hän oli menestyksekkäimpiä ratsastajia maamme kiitolaukkakilpailuissa. Fröjdman osti Suomeen useita laadukkaita hevosia kuten englannintäysiveriset Lemon Yellow ja Nickolina. Fröjdman toimi myös kilpailutuomarina koulu- ja esteratsastuksessa sekä laukkakilpailuissa ja ratsastusmerkkikokeissa.

Fröjdman oli perustamassa vuonna 1911 Suomen Kenttäratsastusseuraa, joka oli Suomen ensimmäinen ratsastusseura. Hän oli mukana Suomen Ratsastajainliiton perustamisessa vuonna 1920 ja toimi liiton puheenjohtajana vuosina 1923–1924. Fröjdman oli myös vuonna 1930 perustetun Helsingin Ratsastajien (HR) perustajajäsen. Hän toimi HR:n puheenjohtajana vuosina 1946–1947. 

Fröjdman putosi hevosen selästä Helsingin Ratsastajien Skatan kesäleirillä 25. heinäkuuta 1954. Onnettomuus johti kuolemaan 28. heinäkuuta. Fröjdman on haudattu Helsinkiin Hietaniemen hautausmaalle.

Lähteet
-------

1. 1 2  Iivari Fröjdman *BillionGraves*. Viitattu 25.7.2023. (englanniksi)
2. 1 2 3 4    *Suomen Ratsastajainliiton kalenteri*, 1954, nro 6–7, s. 2–3.  SRL.
3. ↑  Helsingin Ratsastajat – Hallinto Helsingin Ratsastajat. Viitattu 25.7.2023.

Aiheesta muualla
----------------

* Iivari Fröjdman : Totalisaattori. Vedonlyönti hevosurheilun edistäjänä, Suomen Kuvalehti, 23.02.1924, nro 8, s. 12, Kansalliskirjaston digitaaliset aineistot
**Francisco José Ventoso Alberdi** (s. 6. toukokuuta 1982 Reinosa, Kantabria, Espanja) on espanjalainen maantiepyöräilijä, ajajatyypiltään kirimies. Hän aloitti ammattilaisuransa Saunier Duval-Prodir -tallissa 2004–2007, ajoi Andalucía-CajaSur-joukkueessa 2008 ja CarmioOro-tallissa 2009–2010. Kausilla 2011–2016 hän edusti Team Movistaria ja vuodesta 2017 lähtien UCI World Tour -tasolla kilpailevaa BMC Racing Team / CCC Teamia.

Ventoso voitti Almendralejoon päättyneen kolmannen etapin Espanjan ympäriajossa 2006. Vuoden 2010 Pariisi–Bryssel-klassikon hän voitti massakirin kautta ennen Romain Feillua. Italian ympäriajossa 2011 hän voitti Fiuggiin päättyneen kuudennen etapin. Seuraavan vuoden Italian ympäriajossa hän voitti Frosinoneen päättyneen yhdeksännen etapin. Vuonna 2012 hän voitti maantieajon Espanjan-mestaruuden.

Saavutuksia
-----------

Lähde: Cycling Archives

2004
Philadelphia International Championship, voitto
Qatarin ympäriajo, 1. etapin voitto
2006
Espanjan ympäriajo, 3. etapin voitto
Euskal Bizikleta, 4a -etapin voitto
2007
Vuelta a Castilla y León, 2. 3. ja 5. etapin voitto
2008
Vuelta a Castilla y León, 3. etapin voitto
Vuelta a La Rioja, 1. etapin voitto
2009
Tour of Hainan, kokonaiskilpailun ja 4. etapin voitto
Paris–Corrèze, kokonaiskilpailun voitto
GP Beghelli, voitto
Vuelta a la Comunidad de Madrid, 2. etapin voitto
Cinturó de l'Empordà, kokonaiskilpailun sekä 1. ja 2. etapin voitto
Tour du Gévaudan, 1. etapin voitto
2010
Pariisi–Bryssel, voitto
Vuelta a Andalucía, 5. etapin voitto
Ster Elektrotoer, 2. etapin voitto
Vuelta a la Comunidad de Madrid, 2. etapin voitto
2011
Tour Down Under, 5. etapin voitto
Vuelta a Andalucía, 3. etapin voitto
Vuelta a Castilla y León, 1. ja 2. etapin voitto
Italian ympäriajo, 6. etapin voitto, 10. etapilla toinen
2012
Circuit de la Sarthe, 3. etapin voitto
Italian ympäriajo, 9. etapin voitto
Maantieajon Espanjan-mestaruus
Tour du Poitou-Charentes, 5. etapin voitto

Lähteet
-------

1. 1 2  Francisco José Ventoso Alberdi *cyclingbase.com*.  Arkistoitu 11.4.2008. Viitattu 23.1.2011. (ranskaksi)
2. 1 2  Francisco José Ventoso Alberdi *cyclingarchives.com*. Viitattu 17.1.2019. (englanniksi)
3. ↑  Ventoso scoops the honours *cyclingnews.com*.  29.8.2006.  Arkistoitu 9.4.2011. Viitattu 23.1.2011. (englanniksi)
4. ↑  Ventoso sprints to win *cyclingnews.com*.  11.9.2010. Viitattu 23.1.2011. (englanniksi)
**Magnus Cort Nielsen** (s. 16. tammikuuta 1993 Bornholmin kunta) on tanskalainen maantiepyöräilijä. Hän aloitti ammattilaisuransa Concordia Forsikring–Himmerland -joukkueessa 2012, ja edusti seuraavat vajaat kaksi vuotta Cult Energy Pro Cyclingia. Lokakuusssa 2014 hän aloitti harjoittelijana Orica-GreenEDGEssä ja edusti australialaistallia vuoden 2017 loppuun saakka. Kaudet 2018–2019 hän ajoi Astana Teamissa, 2020–2023 EF Education -tallissa ja vuodesta 2024 Uno-x Mobility -joukkueessa.

Cort voitti Ranskan ympäriajossa 15. etapin 2018 ja kymmenennen etapin 2022. Espanjan ympäriajossa hän on voittanut kuusi etappia, joista kolme vuonna 2021, jolloin hän voitti myös kilpailun yritteliäimmän ajajan palkinnon. Hän voitti etapin Italian ympäriajossa 2023.

Saavutuksia
-----------

Lähteet: Pro Cycling Stats, Cycling Archives

2011
Cyclocrossin nuorten Tanskan-mestaruus
Course de la Paix Juniors, kokonaiskilpailun sekä 3b. ja 4. etapin voitto
Maantieajon nuorten Tanskan-mestaruus
2013
Thüringen Rundfahrt (alle 23-v. kilpailu), mäkikirikilpailun ja 6. etapin voitto
Tanskan ympäriajo, 1. ja 4. etapin voitto
2014
Istrian Spring Trophy, kokonaiskilpailun sekä 1. ja 2. etapin voitto
Himmerland Rundt, voitto
Destination Thy, voitto
Ringerike GP, voitto
Tour des Fjords, kokonaiskilpailussa toinen, nuorten kilpailun ja 3. etapin voitto
Ronde de l'OIse, kokonais- ja pistekilpailun, nuorten kilpailun sekä 3. ja 4. etapin voitto
Tanskan ympäriajo, 1. etapin voitto
2016
Tanskan ympäriajo, kokonaiskilpailussa toinen, 2. etapin voitto
Espanjan ympäriajo, 18. ja 21. etapin voitto, 2. etapilla kolmas
2017
Volta a la Comunitat Valenciana, 3. etapin voitto
Clasica de Almeria, voitto
Prudential RideLondon-Surrey Classic, toinen
2018
Dubai Tour, kokonaiskilpailussa toinen, nuorten kilpailun voitto
Tour of Oman, 4. etapin voitto
Milano – San Remo, kahdeksas
Tour de Yorkshire, 2. etapin voitto
Ranskan ympäriajo, 15. etapin voitto
BinckBank Tour, 5. etapin voitto
2019
Pariisi–Nizza, 4. etapin voitto
Saksan ympäriajo, mäkikirikilpailun voitto
2020
Etoile de Bessèges, pistekilpailun ja 2. etapin voitto
Espanjan ympäriajo, 16. etapin voitto
2021
Pariisi–Nizza, 8. etapin voitto
Route d'Occitanie, 4. etapin voitto
Ranskan ympäriajo, 7. etapilla kolmas
Espanjan ympäriajo, pistekilpailussa kolmas, 6. 12. ja 19. etapin voitto, 21. etapilla (aika-ajo) toinen, 4. etapilla kolmas
2022
Gran Camiño, 1. etapin voitto
Italian ympäriajo, 18. etapilla kolmas
Ranskan ympäriajo, 10. etapin voitto
2023
Volta ao Algarve, pistekilpailun sekä 2. ja 3. etapin voitto
Italian ympäriajo, 10. etapin voitto, 19. etapilla kolmas
Tanskan ympäriajo, kokonaiskilpailussa kolmas

Lähteet
-------

1. 1 2 3 4  Magnus Cort *procyclingstats.com*. Viitattu 2.1.2024. (englanniksi)
2. 1 2 3  Magnus Cort Nielsen *cyclingarchives.com*. Viitattu 9.1.2022. (englanniksi)
3. ↑  Five talking points from stage 21 of the Vuelta a España 2021 *cyclingweekly.com*. Viitattu 11.9.2021. (englanniksi)